Vold, kvælertag, trusler på livet og en køkkenkniv. Mandag eftermiddag var Nordjyllands Politi rykket ud til en lejlighed i Frederikshavn, hvor tre unge mænd og en ung pige var i tumult - nu er en 19-årig mand fra Østjylland varetægtsfængslet fire uger. Det oplyser anklager ved Nordjyllands Politi, Majbritt Bak til TV2 Nord. Bag lukkede døre Majbritt Bak ønskede ved dagens grundlovsforhør ved Retten i Hjørring, lukkede døre. Det blev bevilget. - Politiet skal genafhøre parterne, uden de kan vide, hvad der er gengivet, siger anklageren. De fire unge kender nemlig hinanden. I løbet af det dramatiske optrin i lejligheden, skulle den 19-årige have snittet en 17-årig mand fra Frederikshavn med en køkkenkniv, ligesom en 18-årig kvinde fra Frederikshavn blev udsat for vold. Den sidste involverede, en 18-årig mand fra Hjørring Kommune blev ikke ramt eller snittet af kniven. Sigtelsen mod den 19-årige østjyde går blandt andet på vold, grov vold og trusler på livet. Retten lagde til grund for varetægtsfængslingen at de kender hinanden og der derfor var risiko for at den 19-årige ville opsøge de andre. - 'Fuck af eller jeg slår jer alle ihjel!', var noget af det, der skulle være blevet sagt, fortæller anklageren.

Opsummering:
Sigtelsen mod den 19-årige østjyde går blandt andet på vold, grov vold og trusler på livet.